
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 251 

11 Αυγούστου 2014 


ΠΡΟΕΔΡΙΚΑ ΔΙΑΤΑΓΜΑΤΑ 


Έγκριση πολεοδομικής μελέτης της πολεοδομικής ενό¬ 
τητας 2 της Δημοτικής Ενότητας Καλυβιών Θορικού 
του Λήμου Σαρωνικού (ν. Αττικής), τροποποίηση του 
εγκεκριμένου ρυμοτομικού σχεδίου του ιδίου Δήμου 
και επικύρωση καθορισμού οριογραμμών ρεμάτων. 

ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 43 (παρ. 1. 4, 5 και 7), 44 
(παρ. 1, 2 και 4), 45 (παρ. 4), 46,152 (παρ. 1, 2, 6 και 10) 
και 154 του Κώδικα Βασικής Πολεοδομικής Νομοθεσίας 
(Κ.Β.Π.Ν.), που κυρώθηκε με το άρθρο μόνο του από 14-7/ 
27-7-1999 π.δ/τος (Δ' 580). 

2. Τις διατάξεις των άρθρων 7,11,12,14,15 και 19 του 
V. 4067/2012 «Νέος Οικοδομικός Κανονισμός» (Α' 79). 

3. Τις διατάξεις των παρ. 1, 2 και 3 του άρθρου 6 του 
V. 880/1979 (Α' 58), όπως η παρ. 3 συμπληρώθηκε με το 
άρθρο 6 (παρ. 1γ) του ν. 2052/1992 (Α' 94) και αντικατα- 
στάθηκε με το άρθρο 5 του ν. 3010/2002 «Εναρμόνιση 
του V. 1650/1986 με τις οδηγίες 97/11 Ε.Ε. και 96/61 Ε.Ε., 
διαδικασία οριοθέτησης και ρυθμίσεις θεμάτων για τα 
υδατορέματα και άλλες διατάξεις» (Α' 91) καθώς και 
τις διατάξεις των άρθρων 3 και 9 του ν. 4258/2014 «Δι¬ 
αδικασία Οριοθέτησης και ρυθμίσεις θεμάτων για τα 
υδατορέματα - ρυθμίσεις Πολεοδομικής νομοθεσίας και 
άλλες διατάξεις» (Α' 94). 

4. Τις διατάξεις των άρθρων 35 και 36 του ν. 4030/2011 
«Νέος τρόπος έκδοσης αδειών δόμησης, ελέγχου κατα¬ 
σκευών και λοιπές διατάξεις» (Α' 249). 

5. Τις διατάξεις των άρθρων 1, 2, 283 και 286 του 
V. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» (Α' 87) και του άρθρου 1ου της υπ’ αριθμ. 
45892/11.8.2010 απόφασης του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης «Πρω¬ 
τοβάθμιοι και Δευτεροβάθμιοι Οργανισμοί Τοπικής Αυ¬ 
τοδιοίκησης της Χώρας κ.λπ.» (Β' 1292/2010, διόρθωση 
σφάλματος Β' 1623/2010). 

6. Τις διατάξεις του άρθρου 90 του του Κώδικα Νομο¬ 
θεσίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 


7. Την υπ’ αριθμ. Υ436/3-4-2014 απόφαση του Πρωθυ¬ 
πουργού «Καθορισμός αρμοδιοτήτων του Αναπληρω- 
τού Υπουργού Περιβάλλοντος, Ενέργειας και Κλιματικής 
Αλλαγής Νικόλαου Ταγαρά» (Β' 831), όπως τροποποιή¬ 
θηκε με την υπ’ αριθμ. Υ447/22-4-2014 όμοια απόφαση 
(Β' 1015) και ισχύει. 

8. Την υπ’ αριθμ. 18187/2013 απόφαση του Αναπληρω¬ 
τή Υπουργού Περιβάλλοντος Ενέργειας και Κλιματικής 
/Αλλαγής «Εγκριση πολεοδομικής προμελέτης της πολε¬ 
οδομικής ενότητας 2 της Δημοτικής Ενότητας Καλυβίων 
Θορικού του Δήμου Σαρωνικού (ν. Αττικής)». 

9. Τις διατάξεις της υπ’ αριθμ. 17808/633/4-3-1987 από¬ 
φασης του Υπουργού ΠΕΧΩΔΕ «Εγκριση γενικού πολε- 
οδομικού σχεδίου (ΓΠΣ) Κοινότητας Καλυβίων Θορικού 
(Ν. Αττικής)» (Δ' 220), όπως τροποποιήθηκε με την υπ’ 
αριθμ. 88510/5145/4-9-1996 όμοια απόφαση (Δ' 1117) και 
ισχύει. 

10. Το με αριθμ. πρωτ. 3409/02/23-9-2003 έγγραφο και 
τη με αριθμ. πρωτ. 3311/1-8-2006 Πράξη Χαρακτηρισμού 
της Διεύθυνσης Δασών Ανατολικής Αττικής -Δασαρχείο 
Λαυρίου. 

11. Το με αριθμ. πρωτ. Δ.ΥΓ2(γ)/52971/18-10-2004 έγ¬ 
γραφο της Δ/νσης Υγιεινής Περιβάλλοντος - Τμήμα Γ 
του Υπουργείου Υγείας και Κοινωνικής Αλληλεγγύης 
«Υδρογεωτεχνική Μελέτη στα πλαίσια της επέκτασης 
ρυμοτομικού σχεδίου, πλησίον υφισταμένου κοιμητηρίου 
του Δήμου Καλυβίων Θορικού, Νομού Αττικής». 

12. Τη με αριθμ. πρωτ. Τ.Υ. 2257/20-12-2004 απόφαση 
του Διευθυντή Τεχνικών Υπηρεσιών της Νομαρχιακής 
Αυτοδιοίκησης Ανατολικής Αττικής «Απόφαση Καθορι¬ 
σμού Θριστικών Οριογραμμών του “Νοτιοδυτικού Ρέμα¬ 
τος Καλυβίων εντός της προς Πολεοδόμηση Περιοχής”». 

13. Το με αριθμ. πρωτ. 36624/23-10-2006 έγγραφο 
«Εγκριση Μελέτης Γεωλογικής Καταλληλότητας για τη 
μείωση της απόστασης της προς Πολεοδόμηση περιο¬ 
χής από υφιστάμενο κοιμητήριο στα πλαίσια της μελέ¬ 
της Κτηματογράφηση-Πολεοδόμηση και Πράξη Εφαρ¬ 
μογής περιοχής Δήμου Καλυβίων, Νομού Αττικής» και 
το με αριθμ. πρωτ. 15390/25-05-2009 έγγραφο «Εγκριση 
Μελέτης Γ εωλογικής Καταλληλότητας στα πλαίσια της 
μελέτης κτηματογράφησης - πολεοδόμησης και πράξη 
εφαρμογής περιοχής Δήμου Καλυβίων Θορικού Αττικής» 
της Διεύθυνσης Οικοδομικού και Κτιριοδομικού Κανονι- 
σμού-Τμήμα Γ του ΥΠΕΧΩΔΕ. 

14. Το με αριθμ. πρωτ. 20819/3555/05/22-9-2006 έγ- 

γραφο της Νομαρχιακής Αυτοδιοίκησης Ανατολικής 
Αττικής. 

15. Τα με αριθμ. πρωτ. ΠΕΧΩ71/Φ.περιβ./07/13-3-2007 
και ΠΕΧΩ72/Φ.περιβ./07/13-3-2007 έγγραφα της Διεύθυν¬ 
σης ΓΙΕΧΩ - Τμήμα Β της Περιφέρειας Αττικής. 

16. Τη με αριθμ. πρωτ. ΓΙΕΧΩ 155/Φ.περιβ.2/08/25-2-2008 
απόφαση του Γενικού Γραμματέα Περιφέρειας Αττικής 
«Εγκριση Περιβαλλοντικών όρων του έργου «Οριοθέτηση 
ρέματος Καλυβίων εντός των ορίων της πολεοδομικής 
μελέτης »». 

17. Το με αριθμ. πρωτ. οικ.100576/22-1-2008 έγγραφο 
της Ειδικής Υπηρεσίας Περιβάλλοντος (ΕΥΠΕ) του ΥΠΕ- 
ΧΩΔΕ. 

18. Τα με αριθμ. πρωτ. ΔΜΕΟ/3225/5-7-2010 και ΔΜΕΟ/ 
4908/5-10-2010 έγγραφα της Διεύθυνσης Μελετών Έρ¬ 
γων Οδοποιίας του Υπουργείου Υποδομών, Μεταφορών 
και Δικτύων. 

19. Το με αριθμ. πρωτ. 2021/1-7-2011 έγγραφο της Β' 
Εφορείας Προϊστορικών & Κλασικών Αρχαιοτήτων και 
το με αριθμ. πρωτ. 1059/14-7-2011 έγγραφο της 1ης Εφο¬ 
ρείας Βυζαντινών Αρχαιοτήτων του ΥΠΠΟΤ. 

20. Τα με αριθμ. πρωτ. 39738/14-9-2011 και 48969/ 
12-12-2011 έγγραφα της Δ/νσης Πολεοδομικού Σχεδιασμού - 
Τμήμα Δ' του ΥΠΕΚΑ. 

21. Το με αριθμ. πρωτ. Φ/Α.4/8/5436/403/31-05-2012 
έγγραφο της Δ/νσης Βιομηχανικής Χωροθεσίας και 
Περιβάλλοντος - Τμήμα Α' του Υπουργείου Ανάπτυξης, 
Ανταγωνιστικάτητας και Ναυτιλίας. 

22. Το με αριθμ. πρωτ. 16884/12/30-10-2012 έγγραφο 
του Δήμου Σαρωνικού. 

23. Την υπ’ αριθμ. 201/2009 απόφαση του Νομαρχιακού 
Συμβουλίου της Νομαρχιακής Αυτοδιοίκησης Ανατολι¬ 
κής Αττικής. 

24. Τις υπ’ αριθμ. 155/2008, 277/2010 και 297/2010 γνω¬ 
μοδοτήσεις του Δημοτικού Συμβουλίου Καλυβίων Θο- 
ρικού. 

25. Την υπ’ αριθμ. 302/2009 γνωμοδότηση του Κεντρι¬ 
κού Συμβουλίου Χωροταξίας Οικισμού και Περιβάλλο¬ 
ντος (ΚΣΧΟΠ). 

26. Την υπ’ αριθμ. 33/2012 γνωμοδότηση του Κεντρικού 
Συμβουλίου Πολεοδομικών Θεμάτων και Αμφισβητήσεων 
(ΚΕΣΥΠΟΘΑ). 

27. Το γεγονός ότι από τις κανονιστικές διατάξεις αυ¬ 
τού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ. 

28. Την υπ’ αριθμ. 116/2014 γνωμοδάτηση του Συμβου¬ 
λίου της Επικρατείας, με πρόταση του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής, αποφασίζουμε: 

Άρθρο 1 

Επικυρώνεται ο καθορισμός των ορισγραμμών των 
ρεμάτων, που βρίσκονται στην περιοχή της πολεοδο¬ 
μικής ενότητας 2 του Δήμου Σαρωνικού (ν. Αττικής), 
όπως αυτές καθορίστηκαν από τη Διεύθυνση Τεχνικών 
Υπηρεσιών της Νομαρχιακής Αυτοδιοίκησης Ανατολικής 
Αττικής και φαίνονται με μπλε γραμμή στα διαγράμματα 
του άρθρου 2 του παράντος. 

Άρθρο 2 

Εγκρίνεται α) το πολεοδομικά σχέδιο της πολεοδο¬ 
μικής ενότητας 2 της Δημοτικής Ενότητας Καλυβίων 


Θορικού του Δήμου Σαρωνικού (ν. Αττικής), με τον 
καθορισμό οικοδομήσιμων χώρων, οδών, πεζοδρόμων 
κοινοχρήστων χώρων, χώρου παιδικού σταθμού, νηπι¬ 
αγωγείου, δημοτικού, γυμνασίου, πολιτιστικού κέντρου, 
χώρων άθλησης, παιδικής χαράς και β) η τροποποίηση 
του εγκεκριμένου ρυμοτομικού σχεδίου του ιδίου ως 
άνω Δήμου και ειδικότερα στο Ο.Τ. 137 με τη μετατόπιση 
οικοδομικών και ρυμοτομικών γραμμών καθώς και στο 
χώρο δημοτικού σχολείου, που εγκρίθηκε με την υπ’ 
αριθμ. 16106/2-8-2002 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων (Δ' 995), με 
την κατάργηση οικοδομικών και ρυμοτομικών γραμμών 
και την ενοποίηση του με τον παρακείμενο εγκρινάμενο 
με την παρ. α του παράντος χώρο νηπιαγωγείου (Ο.Τ. 
176), άπως οι ρυθμίσεις των παρ. α και β φαίνονται στα 
δέκα (10) σχετικά πρωτότυπα διαγράμματα σε κλίμα¬ 
κα 1:1000 που θεωρήθηκαν από τον Προϊστάμενο της 
Δ/νσης Τοπογραφικών Εφαρμογών με την 28053/2014 
πράξη του και που αντίτυπα τους σε φωτοσμίκρυνση 
δημοσιεύονται με το παράν διάταγμα. 

Άρθρο 3 

Εγκρίνεται, άπως διατυπώνεται στα επάμενα άρθρα, 
ο πολεοδομικάς κανονισμάς της παραπάνω περιοχής, 
της οποίας το πολεοδομικά σχέδιο εγκρίνεται με την 
παρ. α του άρθρου 2 του παρόντος. 

Άρθρο 4 

1. α. Στα οικοδομικά τετράγωνα που χαρακτηρίζονται 
στα ίδια ως άνω διαγράμματα με το στοιχείο Γ.Κ. καθο¬ 
ρίζεται χρήση γενικής κατοικίας, άπως προσδιορίζεται 
απά το άρθρο 3 του από 23-2-1987 π.δ/τος (Δ' 166), και 
ειδικότερα: 

- κατοικία 

- εμπορικά καταστήματα, με εξαίρεση τις υπεραγο¬ 
ρές και τα πολυκαταστήματα συνολικού εμβαδού μέχρι 
ποσοστού 40% βάσει του επιτρεπάμενου συντελεστή 
δάμησης ανά ιδιοκτησία. 

- κτίρια κοινωνικής πρόνοιας 

- κτίρια πρωτοβάθμιας και δευτεροβάθμιας εκπαί¬ 
δευσης 

- γραφεία και ιατρεία, πλην όσων ιατρείων χρησιμο¬ 
ποιούν ραδιοϊσότοπα 

- επαγγελματικά εργαστήρια χαμηλής άχλησης όπως 
καθαριστήρια, ζαχαροπλαστεία, ραφεία κ.λπ.) ισχύος 
μέχρι 15ΗΡ ή 50Κ\Ν, μόνο στο ισόγειο των κτιρίων. 

- εστιατόρια, καφενεία, μόνο στο ισόγειο των κτιρίων 

- πολιτιστικά κτίρια και εν γένει πολιτιστικές εγκα¬ 
ταστάσεις. 

β. απαγορεύονται τα συνεργεία αυτοκινήτων, μοτο¬ 
ποδηλάτων και ποδηλάτων καθώς και τα φανοποιεία 
και βαφεία. 

2. Στα οικοδομικά τετράγωνα που χαρακτηρίζονται 
στα ίδια ως άνω διαγράμματα με το 

στοιχείο Α.Κ. καθορίζεται χρήση αμιγούς κατοικίας 
όπως προσδιορίζεται από το άρθρο 2 του ιδίου ως άνω 
π.δ/τος (Δ' 166), και ειδικότερα: 

- κατοικία 

- εμπορικά καταστήματα που εξυπηρετούν τις καθημε¬ 
ρινές ανάγκες των κατοίκων της περιοχής (παντοπωλείο, 
φαρμακείο, χαρτοπωλείο κ.λπ.) εμβαδού μέχρι 80 τ.μ. 

- πολιτιστικά κτίρια και εν γένει πολιτιστικές εγκα¬ 
ταστάσεις. 

- Κτίρια κοινωνικής πρόνοιας 

- Κτίρια προσχολικής, πρωτοβάθμιας και δευτεροβάθ¬ 
μιας εκπαίδευσης επιτρέπονται μετά τον καθορισμό 
τους με τροποποίηση του ρυμοτομικού σχεδίου. 

3. Στα λοιπά οικοδομικά τετράγωνα (178, 179,191 και 
200) καθορίζεται χρήση μόνο κατοικίας όπως προσδιο¬ 
ρίζεται από το άρθρο 2 του ιδίου ως άνω π.δ/τος (Δ' 166). 

Άρθρο 5 

1. Στο πρόσωπο των οικοπέδων, οικοδομημένων ή μη, 
που βρίσκονται στην περιοχή της οποίας εγκρίνεται το 
πολεοδομικό σχέδιο με το άρθρο 2 (παρ. α) του παρό¬ 
ντος επιβάλλεται προκήπιο πλάτους τεσσάρων (4,00), 
έξι (6,00), οκτώ (8), έντεκα (11) και δεκατριών (13,00) 
μέτρων, όπως φαίνεται στα διαγράμματα του άρθρου 
2 του παρόντος. 

2. Στο πρόσωπο των οικοπέδων, οικοδομημένων ή μη, 
που βρίσκονται στην περιοχή της οποίας τροποποιείται 
το σχέδιο με το άρθρο 2 (παρ. β) του παρόντος και 
ειδικότερα στο Ο.Τ. 137, καταργείται το προβλεπόμενο 
από το εγκεκριμένο ρυμοτομικό σχέδιο προκήπιο και 
επιβάλλεται νέο, του πλάτους του παραμένοντος ίδιου. 

Άρθρο 6 

Ά. Τα ελάχιστα όρια εμβαδού και προσώπου καθώς 
και οι λοιποί όροι και περιορισμοί δόμησης των οικο¬ 
πέδων ορίζονται κατά Τομείς Ά και Β, όπως φαίνονται 
στα διαγράμματα του άρθρου 2 του παρόντος, ως εξής: 

1. Τομέας Ά (Ο.Τ. 257, 258, 259, 260 και 261). 

Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: οκτακόσια (800) τετραγωνικά μέτρα. 

2. Τομέας Β (υπόλοιπη περιοχή). 

Ελάχιστο πρόσωπο: δεκατέσσερα (14) μέτρα. 

Ελάχιστο εμβαδόν: πεντακόσια (500) τετραγωνικά 

μέτρα. 

3. Κατά παρέκκλιση των διατάξεων των προηγούμε¬ 
νων παραγράφων θεωρούνται άρτια και οικοδομήσιμα 
τα οικόπεδα που προκύπτουν από την οριστική πράξη 
εφαρμογής της πολεοδομικής μελέτης εφόσον έχουν: 

Ελάχιστο πρόσωπο: δεκατέσσερα (14) μέτρα. 

Ελάχιστο εμβαδόν: τριακόσια πενήντα (350) τετρα¬ 
γωνικά μέτρα. 

4. Επιπλέον των προϋποθέσεων των παραγράφων 
1, 2 και 3 του παρόντος άρθρου απαιτείται άπως: α) στο 
οικοδομήσιμο τμήμα των οικοπέδων εγγράφεται κάτοψη 
κτιρίου με ελάχιστη επιφάνεια πενήντα (50) τετραγω¬ 
νικά μέτρα και ελάχιστη πλευρά πέντε (5) μέτρα και 
β) τα οικόπεδα δεν δημιουργήθηκαν κατά παράβαση των 
διατάξεων του από 22.6.1983 π.δ/τος (Δ' 284). 

5. Μέγιστο ποσοστό κάλυψης των οικοπέδων: τριάντα 
τοις εκατό (30%) της επιφάνειας τους. 

6. Ο συντελεστής δόμησης ορίζεται σε πέντε δέκατα 
(0,5). 

7. Μέγιστο επιτρεπόμενο ύψος των ανεγερθησομένων 
κτιρίων στα οικόπεδα όλων των τομέων: επτά (7,00) 
μέτρα, το οποίο προσαυξάνεται κατά ένα και μισό (1,5) 
μέτρο σε περίπτωση κατασκευής στέγης με μέγιστη 
κλίση τριάντα τοις εκατό (30%). 

Β. Οι όροι και περιορισμοί δόμησης των κοινωφελών 
χώρων (παιδικού σταθμού, δημοτικού σχολείου - νηπι¬ 
αγωγείου, δημοτικού σχολείου, γυμνασίου και πολιτι¬ 
στικού κέντρου), που καθορίζονται με το άρθρο 2 του 
παρόντος ορίζονται ως εξής: 


1. Παιδικός Σταθμός (Ο.Τ. 172): 

α. Συντελεστής δόμησης: τέσσερα δέκατα (0,4). 

β. Μέγιστο ποσοστό κάλυψης: σαράντα τοις εκατά 
(40%). 

γ. Μέγιστο επιτρεπάμενο ύψος: οκτώ (8) μέτρα, το 
οποίο προσαυξάνεται κατά ένα και μισό (1,5) μέτρο σε 
περίπτωση κατασκευής στέγης. 

2. Δημοτικό Σχολείο - Νηπιαγωγείο (Ο.Τ. 176): 

α. Συντελεστής δόμησης: ένα (1,0). 

β. Μέγιστο ποσοστό κάλυψης: πενήντα τοις εκατά 
(50%). 

γ. Μέγιστο επιτρεπάμενο ύψος: έντεκα (11) μέτρα, το 
οποίο προσαυξάνεται κατά δύο (2) μέτρα σε περίπτωση 
κατασκευής στέγης. 

3. Δημοτικά Σχολείο (Ο.Τ. 249): 

α. Συντελεστής δόμησης: ένα (1,0). 

β. Μέγιστο ποσοστό κάλυψης: εξήντα τοις εκατό (60%). 

γ. Μέγιστο επιτρεπόμενο ύψος: έντεκα (11) μέτρα, το 
οποίο προσαυξάνεται κατά δύο (2) μέτρα σε περίπτωση 
κατασκευής στέγης. 

4. Γυμνάσιο (Ο.Τ. 196): 

α. Συντελεστής δόμησης: οκτώ δέκατα (0,8). 

β. Μέγιστο ποσοστό κάλυψης: σαράντα τοις εκατά 
(40%). 

γ. Μέγιστο επιτρεπάμενο ύψος: έντεκα (11) μέτρα, το 
οποίο προσαυξάνεται κατά δύο (2) μέτρα σε περίπτωση 
κατασκευής στέγης. 

5. Πολιτιστικό Κέντρο (Ο.Τ. 216): 

α. Συντελεστής δόμησης: οκτώ δέκατα (0,8). 

β. Μέγιστο ποσοστό κάλυψης: πενήντα τοις εκατό 
(50%). 

γ. Μέγιστο επιτρεπόμενο ύψος: έντεκα (11) μέτρα, το 
οποίο προσαυξάνεται κατά δύο (2) μέτρα σε περίπτωση 
κατασκευής στέγης. 

6. Για άλους τους κοινωφελείς χώρους η ελάχιστη 
απόσταση των κτιρίων από τη ρυμοτομική γραμμή κα¬ 
θορίζεται τουλάχιστον σε τέσσερα (4) μέτρα. 

Γ. Επιπλέον των ανωτέρω ισχύουν τα εξής: 

1. Στους κοινόχρηστους χώρους πλατείας (Ο.Τ. 155α 
και 240α) επιτρέπεται η κατασκευή αναψυκτηρίων, με 
μέγιστη επιφάνεια πενήντα (50) τετραγωνικά μέτρα και 
μέγιστο επιτρεπάμενο ύψος τέσσερα (4) μέτρα. 

Πάνω από το ως άνω μέγιστο επιτρεπόμενο ύψος 
επιτρέπεται η κατασκευή στέγης με μέγιστο ύψος ένα 
και μισό (1,5) μέτρο και μέγιστη κλίση τριάντα τοις εκατό 
(30%). 

2. Στους χώρους άθλησης επιτρέπεται η κατασκευή 
χώρων υγιεινής και αποδυτηρίων με μέγιστη επιφάνεια 
πενήντα (50) τετραγωνικά μέτρα και μέγιστο επιτρεπά- 
μενο ύψος τρία (3) μέτρα . 

Πάνω από το μέγιστο επιτρεπόμενο ύψος επιτρέπεται 
η κατασκευή στέγης με μέγιστο ύψος ένα και μισό (1,5) 
μέτρο και μέγιστη κλίση τριάντα τοις εκατό (30%). 

3. Στις παιδικές χαρές επιτρέπονται οι κατασκευές 
που προβλέπονται από τον ν. 4067/2012 «Νέος Οικοδο¬ 
μικός Κανονισμός» (Ά' 79). 

4. Για την έκδοση οικοδομικών αδειών απαιτείται η 
κατασκευή και λειτουργία δικτύου ομβρίων σε όλη την 
περιοχή επέκτασης, που αποτελεί την πρώτη προτε¬ 
ραιότητα μεταξύ των έργων υποδομής. 

5α. Απαιτείται εδαψοτεχνικός έλεγχος της θεμελίω- 
σης των οικοδομικών έργων από αρμόδιο επιβλέποντα 

εδαφοτεχνικό, σύμφωνα με τα οριζόμενα στην παρά¬ 
γραφο 4 του άρθρου 348 του Κώδικα Βασικής Πολεο- 
δομικής Νομοθεσίας (Κ.Β.Π.Ν.) (Δ' 580). 

β. Στις χαμηλότερες υψομετρικά περιοχές, δεδομένων 
των υδρογεωλογικών συνθηκών, όπου είναι πιθανό ανά¬ 
λογα με το βάθος θεμελίωσης, να συναντηθεί υπόγεια 
υδροφορία επιβάλλονται τα ακόλουθα: 

- Σε περίπτωση πρόκλησης φαινομένων αστάθειας 
στα πρανή της εκσκαφής εξαιτίας των χαρακτηριστικών 
της υπόγειας υδροφορίας (μικρό βάθος ανάπτυξης), σε 
συνδυασμό με την ύπαρξη χαλαρών σχηματισμών στην 
ανώτερη ζώνη, απαιτείται η λήψη μέτρων ασφαλείας/ 
πρόληψης των φαινομένων αυτών με προσωρινές αντι¬ 
στηρίξεις των πρανών εκσκαφής. 

- Η ταπείνωση της στάθμης της υπόγειας υδροφορίας, 
κατά το στάδιο της κατασκευής και μόνο, πρέπει να 
γίνεται σύμφωνα με τους κανόνες της τεχνικής και της 
επιστήμης. Με το πέρας της θεμελίωσης όμως η άντλη¬ 
ση πρέπει να διακόπτεται, ώστε να μην επηρεαστεί η 
υφιστάμενη δυναμικότητα της υπόγειας υδροφορίας. 

- Σε περιπτώσεις που το δάπεδο υπόγειας κατασκευής 
είναι μόνιμα ή περιοδικά εντός της ζώνης υδροφορίας 
απαιτείται η λήψη μέτρων προστασίας των κατασκευών 
υπογείων από τη διείσδυση υπογείων υδάτων. Σε κάθε 
περίπτωση όμως και για την αποφυγή υπεραντλήσεων, 
απαγορεύεται η τοποθέτηση αντλίας για τη μόνιμη τα¬ 
πείνωση της στάθμης της υδροφορίας. 

6. Απαγορεύεται η έκδοση οικοδομικών αδειών και 
η ανέγερση οικοδομών καθώς και η δημιουργία πεζο¬ 
δρόμων εντός της ζώνης οριογραμμών της πλημμύρας 
50ετίας (χωρίς τα έργα διευθέτησης), όπως αυτές φαί¬ 
νονται με εστιγμένη κόκκινη γραμμή στα διαγράμματα 
του άρθρου 2 του παρόντος. 

7. Επιβάλλεται προηγούμενος έλεγχος από τις αρμό¬ 
διες υπηρεσίες του Υπουργείου Πολιτισμού και Αθλητι¬ 
σμού κατά τις εκσκαφικές εργασίες για την ανέγερση 
νέων οικοδομών. 

8. Απαγορεύεται η κατασκευή κτιρίων επί υποστυλω¬ 
μάτων (ρίΙοΙίε). 

9. Σε περίπτωση κατασκευής υπογείου επιβάλλεται 
εκπόνηση μελέτης στεγάνωσης, με πρόβλεψη ειδικού 
χαλικόφιλτρου ή κατασκευή ζώνης αποστράγγισης του 
νερού από την περίμετρο του υπογείου (σύμφωνα με 
την εγκριθείσα γεωλογική μελέτη). 

10. Σε περίπτωση εγκατάστασης ηλιακού θερμοσί¬ 
φωνα, επιβάλλεται ο συλλέκτης να προσαρμόζεται στη 
στέγη ή το δώμα και το δοχείο νερού να βρίσκεται σε 
στεγασμένο χώρο. 

11. Απαγορεύεται η τοποθέτηση διαφημιστικών πινακί¬ 
δων και επιγραφών στα δώματα, στις όψεις των κτιρίων, 
στις περιφράξεις και στους ακάλυπτους χώρους των 
οικοπέδων. Επιτρέπονται μόνο οι περιορισμένων δια¬ 


στάσεων επιγραφές, φωτεινές ή μη, που πληροφορούν 
για τη χρήση του κτιρίου. 

Για τις επιγραφές που αντίκεινται στα παραπάνω, 
τηρούνται οι διαδικασίες περί αυθαιρέτου κατασκευής. 

12. Στους πεζόδρομους επιτρέπεται η προσπέλαση 
από οχήματα άμεσης ανάγκης καθώς και από οχήματα 
των ιδιοκτητών των οικοπέδων που έχουν αποκλειστικά 
πρόσωπο σ’ αυτούς. 

Λ. Ειδικότερα για τα Ο.Τ. 178, 179, 191 και 200, που 
συνορεύουν με τον κηρυγμένο αρχαιολογικό χώρο, 
ισχύουν τα εξής: 

α. Απαγορεύεται η συνεχής δόμηση, ενώ τα περιγράμ¬ 
ματα των οικοδομών είναι απλής μορφής (ορθογωνικά 
ή σχήματος Γ) και οι στέγες τους απλής μορφής τε- 
τράριχτες ή δίριχτες. 

β. Ο χρωματισμός των κτιρίων είναι σε ήπιους τόνους 
και αποφεύγονται εξεζητημένα νεωτερικά μορφολογικά 
στοιχεία. 

γ. Απαγορεύεται η εγκατάσταση κεραιών κινητής 
τηλεφωνίας επί των κτιρίων ή επί του εδάφους των 
οικοπέδων. 

δ. Απαγορεύεται η τοποθέτηση διαφημιστικών πινα¬ 
κίδων και επιγραφών. 

ε. Για την έκδοση οικοδομικών αδειών στα παραπάνω 
Ο.Τ. απαιτείται η προηγούμενη έγκριση της 1ης Εφορεί¬ 
ας Βυζαντινών Αρχαιοτήτων. 

στ. Επιβάλλεται η δεντροφύτευση με δέντρα της 
περιοχής στο δυτικότερο τμήμα της περιοχής μεταξύ 
αρχαιολογικού χώρου και της περιμετρικής οδού. 

Άρθρο 7 

1. Νομίμως υφιστάμενες επαγγελματικές εγκαταστά¬ 
σεις, των οποίων η χρήση αντίκειται στις διατάξεις του 
παρόντος π. δ/τος, απομακρύνονται εντός δώδεκα (12) 
ετών από τη δημοσίευση του παρόντος. 

2. Από τη δημοσίευση του παρόντος απαγορεύεται 
η επέκταση των παραπάνω κτιριακών εγκαταστάσεων 
με χρήσεις που δεν επιτρέπονται από τις διατάξεις 
του παρόντος. 

Άρθρο 8 

Η ισχύς του παρόντος διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 23 Ιουλίου 2014 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΤΑΓΑΡΑΣ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς Λόγους στο σχεδιάγραμμα, 
έγινε σμίκρυνση, κατά ττοσοστό 40% 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 40% 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ττοσοστό 3^% 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ττοσοστό 40% 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ττοσοστό 40% 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ττοσοστό 3^% 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ττοσοστό 40 % 

